પૂનામાં રહેતી વર્ષા કિશોર સુરોષેએ પોલીસમાં મુસ્તાકઅલી ચૌહાણ (રહે,નવાયાર્ડ)સામે ફરિયાદ નોંધાવી હતી કે તેની દુબઇમાં રહેતી બહેનપણી વર્ષાએ ફેસબુક દ્વારા મુસ્તાક સાથે પરિચય કરાવ્યો હતો.ગત 2 તારીખે રાત્રે તેઓ આણંદમાં હોટેલમાં રોકાયા હતા અને વડોદરા પરત આવી ફાયનાન્સ કંપનીમાં મંગળસુત્ર ગીરવે મુકી રૂા.18650 મેળવ્યા હતા. અને બંને ગોવા ગયા હતા અને 8 તારીખે રાત્રે 9 વાગે અમિતનગર સર્કલ પાસે ઉતર્યા બાદ મહિલા બ્યુટીપાર્લરમાં ગઇ હતી અને તેણે પોતાની હેન્ડબેગ સાચવવા મુસ્તાકને આપી હતી. જો કે તે પરત આવી ત્યારે મુસ્તાક જણાયો ન હતો. મુસ્તાક રોકડ, કપડા સહિતના સામાનની હેન્ડબેગ લઇને ફરાર થઇ જતા તેણે ફરિયાદ નોંધાવતાં પોલીસે તપાસ આદરી હતી.